Številka: 371-82/2020

Datum: 10. 6. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 17. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi Načrta razvojnega programa (NRP) »Obnova in razširitev LC 328151 Ptuj - Mestni Vrh - Grajenščak«** |
|  |  |
| **PRIPRAVIL:** | Oddelek za gospodarske dejavnostiAleš Gregorec, višji svetovalec; Elena Zupanc, višja svetovalka |
|  |  |
| **PRAVNA** **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
|  |  |
| **POROČEVALEC:** | Andrej Trunk, vodja Oddelka za gospodarske dejavnosti |
|  |  |
| **PRISTOJNO****DELOVNO TELO:** | Odbor za finance, Odbor za okolje in prostor in gospodarsko infrastrukturo, Odbor za gospodarstvo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi Načrta razvojnega programa (NRP) »Obnova in razširitev LC 328151 Ptuj - Mestni Vrh - Grajenščak«. |

Nuška Gajšek

županja

Priloge:

* predlog sklepa z obrazložitvijo
* Obrazec 3: Načrt razvojnega programa (NRP) »Obnova in razširitev LC 328151 Ptuj - Mestni Vrh - Grajenščak«

 PREDLOG

junij 2020

Na podlagi drugega odstavka 8. člena Odloka o proračunu Mestne občine Ptuj za leto 2020 (Uradni vestnik Mestne občine Ptuj, št. 16/19 in 6/20) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI NAČRTA RAZVOJNEGA PROGRAMA (NRP)**

**»OBNOVA IN RAZŠIRITEV LC 328151 PTUJ - MESTNI VRH - GRAJENŠČAK«**

**1.**

Mestni svet Mestne občine Ptuj potrjuje Načrt razvojnega programa (NRP) »Obnova in razširitev LC 328151 Ptuj - Mestni Vrh - Grajenščak«.

**2.**

Finančna sredstva za izvedbo projekta bo Mestna občina Ptuj zagotovila iz proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 371-82/2020

Datum:

**Obrazložitev:**

Predmet investicije je obnova ceste LC 328151 Ptuj - Mestni Vrh - Grajenščak, odsek od h. št. 61 b do križišča LZ 328171, v dolžini 720 m, ki zajema ureditev dotrajanega vozišča z razširitvijo, ureditev odvodnjavanja, rekonstrukcijo križišča.

Največji problem obravnavane ceste je neurejeno in dotrajano vozišče, neurejeno odvodnjavanje vozišča, nepreglednost, kar z vidika varnosti za udeležence v prometu predstavlja oviro in nevarnost. V sedanjem stanju omenjena cesta ne zagotavlja primernih pogojev za pešačenje, kolesarjenje, še posebej je problematičen varnostni vidik šolske poti do OŠ Ljudski vrt.

V območju urejanja ceste se nahajajo hišni uvozi in priključki. Vozišče je na omenjenem odseku v širini od 4,0-4,8 m. Na celotnem delu se izvede minimalna rekonstrukcija horizontalnih in vertikalnih elementov lokalne ceste (po obstoječi cesti) ter razširitev na 5,5 m vozišča in 0,5 m mulde, kolikor dopuščajo zemljišča, ki so v lasti Mestne občine Ptuj. Urediti je potrebno tudi odvodnjavanje cestišča oziroma voziščne konstrukcije.

Investicija je potreba z vidika zagotavljanja varne, udobne dostopnosti za vse ciljne skupine prebivalcev Mestne občine Ptuj.

Celotna vrednost investicije znaša 116.324,00 EUR brez DDV in 141.915,28 EUR z DDV, v celoti se bo izvedla v letu 2020.

Viri financiranja projekta

|  |  |  |
| --- | --- | --- |
| **VIRI FINANCIRANJA** | **2020** | **Skupaj** |
| 1 | MESTNA OBČINA PTUJ | 141.915,28 | **141.915,28** |
| **2** | **SKUPAJ** | **141.915,28** | **141.915,28** |

Za izvedbo investicije bo Mestna občina Ptuj zagotovila lastna sredstva iz občinskega proračuna v višini 141.915,28 EUR. Sredstva so zagotovljena na skupni proračunski postavki 6110 »Investicijsko vzdrževanje cestne infrastrukture« v skupni vrednosti 1.086.200,00 EUR v letu 2020. Projekt bo uvrščen v Načrt razvojnih programov 2020-2023, ki bo veljaven z rebalansom proračuna.

Odlok o proračunu Mestne občine Ptuj za leto 2020 v drugem odstavku 8. člena določa, da se novi projekti uvrstijo v Načrt razvojnih programov na podlagi odločitve mestnega sveta.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Elena Zupanc

Nuška Gajšek

županja